โบรกฯส่องกลุ่มไอซีทีครึ่งหลังปีนี้แจ่มชู SAMTEL กำไรฟื้นตัวเด่นสุดในกลุ่ม
คงมุมมอง BULLISH สำหรับกลุ่มเทคโนโลยี ที่ไม่ใช่ผู้ประกอบการโทรศํพท์มือถือ (ICT Non-mobile) เนื่องจากคาดว่ากำไรปกติรวมครึ่งหลังปี 58 ดีกว่าครึ่งแรกปี 58 จากธุรกิจ Trading & SI และธุรกิจ Network provider ส่วนใหญ่มีกำไรฟื้นตัว แนวโน้มไตรมาส 3/58 คาด SAMTEL จะมีกำไรฟื้นตัวเด่นสุด
26 ส.ค. 2558

บล.โนมูระ พัฒนสิน ระบุในบทวิเคราะห์วันนี้ (26 ส.ค.) ว่า คงมุมมอง BULLISH สำหรับกลุ่มเทคโนโลยี (ICT Non-mobile) เนื่องจากคาดว่ากำไรปกติรวมครึ่งหลังปี 58 (+7%เทียบช่วงเดียวกันของปีก่อน +15% h-h) ดีกว่าครึ่งแรกปี 58 จากธุรกิจ Trading &amp; SI และธุรกิจ Network provider ส่วนใหญ่มีกำไรฟื้นตัว แนวโน้มไตรมาส 3/58 คาด SAMTEL จะมีกำไรฟื้นตัวเด่นสุด (เป็นผลบวกต่อ SAMART) เลือก SAMTEL จากแนวโน้มกำไรฟื้นตัวเด่นในกลุ่ม SI และมีโอกาสเซ็นงาน APCO
ส่วน THCOM คาดกำไรปกติเติบโตเทียบไตรมาสก่อนหน้าและเติบโตกว่า 100% เทียบช่วงเดียวกันของปีก่อน (ไตรมาส 3/57 รับรู้ผลขาดทุนจากส่วนแบ่งกำไร CSL 195 ล้านบาท จากการตั้งสำรองด้อยค่าเงินลงทุนในสมุดหน้าเหลือง) สำหรับปี 59 คาดกำไรปกติรวมเติบโต 19% เทียบช่วงเดียวกันของปีก่อน
เราเลือก SAMART และ THCOM เป็น Top pick ปี 59 เนื่องจาก SAMART มีโอกาสเติบโตจากความหลากหลายของธุรกิจ (ได้ประโยชน์จากการฟื้นตัวของ SAMTEL และ SIM) รวมทั้งความคืบหน้าในธุรกิจโรงไฟฟ้า ส่วน THCOM มีกำไรเติบโตสูงกว่ากลุ่ม ขณะที่ราคาหุ้นซื้อขาย PE และ PEG ต่ำกว่ากลุ่ม ส่วนครึ่งหลังปี 58 เราเลือก SAMTEL จากแนวโน้มกำไรฟื้นตัวเด่นในกลุ่ม SI และมีโอกาสเซ็นงาน APCO